Billey masthag

She billey yn-lhoamey 'sy chynney Pistacia eh billey masthag (Pistacia lentiscus).  T'eh goll er troarey er son y rosin jeih-hoaral (masthag) echey.  Ta ymmyd jeant jeh myr blasstan as myr gum.  T'eh ry-vlastyn ayns bee Greagagh, Turkagh Egyptagh as Livaanagh, as liggaryn lheid as Mastichato.  Myr gum, t'eh ry-gheddyn ayns cosmaidjyn, sooslagh feeackle as coorane.  Ta ymmyd oardagh jeant jeh ayns myron, ny ooill casherick dys ny h-Agglishyn Cair-chredjuagh.  Ayns çhynskyl, t'ad jannoo varnish jeh.

Masthag

Ta rosin jeih-hoaral biljyn masthag goll er çhaglym myr spios.  Neayr's mysh BNJ50, ta troarey y rosin lhiettit da'n ellan Greagagh Chios 'sy Vooir Aejeeanagh.  T'ad çhaglym eh liorish jannoo beamyn beggey 'sy roost oc, as lhiggey da'n tapp sheeley magh assdaue dys y thalloo.  T'ad jannoo shen eddyr Mean Souree as Mean Fouyir.  Ny yei shen, t'ad goonlaghey eh as cur eh fo y ghrian.  T'eh goll er çhirmaghey ec y ghrian dys bineyn creoiey so-vrishey trooid-hoilshagh.  Liorish caigney, t'eh boggaghey dys gum bane dullyr.

Imraaghyn

lentiscus
Ronney:Blaanid yn Affrick Hwoaie
Ronney:Blaanid yn Aishey Heear
Ronney:Biljyn yn Oarpey
Ronney:Coagyraght Ghreagagh
Ronney:Rosinyn
Ronney:Spiossyn
Ronney:Chios
Ronney:Biljyn yn emshyraght Veanvooiragh
Ronney:Lossreeyn garagh yn Oarpey
Ronney:Lossreeyn garagh yn Affrick
Ronney:Lossreeyn garagh yn Aishey
Ronney:Biljyn çhirmid-hurransagh
Ronney:Biljyn jesheenagh
Ronney:Lossreeyn soilshit 'sy vlein 1753
Ronney:Tacsyn lus-oaylleeagh enmyssit lesh Carl Linnaeus
Ronney:Blaanid lhaggan y Veanvooir